# Tropiko ti Kanser

Mapa ti Lubong a mangipakpakita ti Tropiko ti Kanser
Ti **Tropiko ti Kanser**, tinawtawagan pay a kas ti **Akin-amianan a Tropiko**, ket ti akin-amianan unay a sirkulo iti latitud iti Daga a ti Init ket mabalin a dagus nga agparang iti ngato iti bukodna a kulminasion. Daytoy ket maninsan a mapasamak iti tinawen, iti panawen ti Akin-amianan a solstisio, no ti Akin-amianan a Hemisperio ket naipakbo nga asideg iti Init iti kaaduan a sakupna. manipud idi 2014, daytoy ket naisanglad iti 23° 26' 14.675″ (23°26′09.0″) iti amianan ti Ekuador.

Ti kapadana iti Akin-abagatan a Hemisperio, a mangmarka iti akin-abagatan unay a puesto a ti Init ket dagus nga agparang iti ngato, ket ti Tropiko ti Kaprikornio. Dagitoy a tropiko ket dua kadagiti lima a nangruna a grado ti panagrukod wenno dagiti nangruna a sirkulo ti latitud a mangmarka kadagiti mapa iti Daga, malaksid dagiti Sirkulo ti Artiko ken Sirkulo ti Antartiko ken ti Ekuador. Dagiti puesto dagitoy a sirkulo ti latitud (malaksid ti Ekuador) ket naidiktado babaen ti pakbo ti patayyekan a panaglikmut ti Daga a mainaig iti plano ti bukodna a panaglikmut.

## Nagan

Ti senial ti kalsada idiay Abagatan ti Dakhla, Akinlaud a Sahara a mangmarka ti Tropiko ti Kanser. Ti senial ket inkabil babaen dagiti nakibinglay ti lumba Budapest-Bamako, isu a naisurat daytoy iti Ingles ken Hungaro.
Ti Tropiko ti Kanser ket lumabas babaen ti Nailian a Kalsada 34 idiay Distrito ti Nadia, Laud a Bengal, India
Ti naipagarup a linia ket tinawtawagan iti Tropiko ti Kanser gapu ta ti Init ket abutenna ti kangatuan iti daytoy a latitud, daytoy ket sumsumrek iti astrolohiko a senial ti Kanser (solstisio ti kalgaw idiay akin-amianan a hemisperio). Idi nanaganan, ti Init ket adda pay iti turong ti konstelasion Kanser (Latin para iti *kappi*). Nupay kasta, daytoy ket saanen a pudno gapu ti presesion dagiti ekuinokso. Segun dagiti pagbeddengan ti Kappon ti Internasional nga Astronomiko, ti Init itan ket Tauro iti soltisio ti Hunio. Segun ti sidereal nga astrolohia, a mangbingay ti sodiak kadagiti agpapada a paset ti 12, ti Init ket adda iti Gemini iti dayta a panawen. Nupay kasta, segun ti tropikal nga astrolohia, a mangbingay ti ekleptiko kadagiti sangapulo ket dua a sektor ti 30°, a mangrugi iti bernal nga ekuinokso, ti Init ket kankanayon a sumsumrek iti Kanser iti daytoy a panawen, gapu ta ti pagtayyekan a pakbo ti Daga ket kaaduan a naipaturong iti Init. Ti balikas a "tropiko" ket nagtaud manipud iti Griego a balikas ti "trope (τροπή)", a ti kaibuksilanna ket agsikko (agbaliw iti direksion, wenno pagbanagan), inklinasion, a mangibagbaga iti kinapudno a ti Init ket agparang nga "agsubli" kadagiti solstisio.

Ti Tropiko ti Kanser ket lumabas babaen ti Madhya Pradesh
## Heograpia

Carretera 83 (Vía Corta) Zaragoza-Victoria, km 27+800. Dagiti amin a panagballasiw ti Tropiko ti Kanser kadagiti pederal a kalsada ti Mehiko, daytoy laeng ti lugar a ti latitud ket namarkaan iti presisison a ti tinawen a panagkallautang a nagbaetan dagiti tawen ti 2005 ken 2010 ket mabalin a maapresiado.
Marka ti Tropiko ti Kanser idiay Ili ti Rueisuei, Kondado ti Hualian, Taiwan
Saan a natalinaay ti puesto ti Tropiko ti Kanser, ngem agdumaduma iti narikut a panagkukua kadagiti napalabas a panawen. Daytoy ket aglkallautang iti abagatan iti gangani a gudua segundo (0.47″) iti latitud iti tunggal maysa a tawen (daytoy ket eksakto idi a 23° 27′ iti tawen ti 1917). Kitaen dagiti sirkulo ti latitud para iti adu pay a pakaammo.

Ti amianan ti tropiko ket dagiti subtropiko ken ti Amianan a Temperado a Sona. Ti kapada ti linia ti latitud iti abagatan ti Ekuador ket tinawtawagan iti Tropiko ti Kaprikornio, ken ti rehion a nagbaetan dagitoy dua, a naipatengnga iti Ekuador, ket ti tropiko.

Mangrugi iti Kangrunaan a Meridiano ken agpadaya, ti Tropiko ti Kanser ket lumabas babaen ti:

| Nagsasabtan | Pagilian, teritorio wenno baybay | Dagiti nota |
| --- | --- | --- |
| ﻿ / ﻿ |  Arhelia |  |
| ﻿ / ﻿ |  Niger |  |
| ﻿ / ﻿ |  Libya | Ti Tropiko ket sagidenna iti akin-amianan unay a punto ti  Chad iti ﻿ / ﻿ |
| ﻿ / ﻿ |  Ehipto | Ti Tropiko ti Kanser ket lumabas iti Danaw Nasser |
| ﻿ / ﻿ | Baybay Nalabbasit |  |
| ﻿ / ﻿ |  Saudi Arabia |  |
| ﻿ / ﻿ |  Dagiti Nagkaykaysa nga Emirato nga Arabo | Abu Dhabi ti emirato laeng |
| ﻿ / ﻿ |  Oman |  |
| ﻿ / ﻿ | Taaw Indiano | Baybay Arabiano |
| ﻿ / ﻿ |  India | Es-estado ti Gujarat, Rajasthan, Madhya Pradesh, Chhatisgarh, Jharkhand ken Laud a Bengal |
| ﻿ / ﻿ |  Banglades | Dagiti dibision ti Khulna, Dhaka, ken Chittagong |
| ﻿ / ﻿ |  India | Estado ti Tripura |
| ﻿ / ﻿ |  Banglades | Dibision ti Chittagong |
| ﻿ / ﻿ |  India | Estado ti Mizoram |
| ﻿ / ﻿ |  Myanmar (Burma) | Estado ti Chin, Dibision ti Sagaing, Dibision ti Mandalay, Estado ti Shan |
| ﻿ / ﻿ |  Tsína | Dagiti probinsia ti Yunnan (lumabas iti agarup a 7 km iti amianan ti pagbeddenagn ti  Bietnam), Guangxi, ken Guangdong |
| ﻿ / ﻿ | Lingsat Taiwan |  |
| ﻿ / ﻿ |  Taiwan | Kondado ti Chiayi, Kondado ti Hualien |
| ﻿ / ﻿ | Taaw Pasipiko | Lumabas bassit iti abagatan ti Isla ti Necker, Hawaii,  Estados Unidos |
| ﻿ / ﻿ |  Mehiko | Estado ti Baja California Sur |
| ﻿ / ﻿ | Golpo ti California |  |
| ﻿ / ﻿ |  Mehiko | Es-estado ti Sinaloa, Durango, Zacatecas, San Luis Potosí, Nuevo León, ken Tamaulipas |
| ﻿ / ﻿ | Golpo ti Mehiko |  |
| ﻿ / ﻿ | Taaw Atlantiko | Lumabas babaen ti Kipkipet ti Florida ken ti Kanal Nicholas Lumabas bassit iti abagatan ti Anguilla Cays ( Bahamas) Lumabas babaen ti Kanal Santarenl ken iti nawaya a taaw |
| ﻿ / ﻿ |  Bahamas | Is-isla ti Exuma ken ti Long Island |
| ﻿ / ﻿ | Taaw Atlantiko |  |
| ﻿ / ﻿ | Akinlaud a Sahara | Tinunton babaen ti  Morocco ken ti  Demokratiko a Republika ti Arabo a Sahrawi |
| ﻿ / ﻿ |  Mauritania |  |
| ﻿ / ﻿ |  Mali |  |
| ﻿ / ﻿ |  Arhelia |  |

## Dagiti akinruar a silpo

* Artikulo ti Tropiko ti Kanser iti Oman Naiyarkibo 2012-01-28 iti Wayback Machine
* Dagiti karkulo ti temporal a panawen
* Dagiti naserbi a konstansia

## Kitaen pay

* Maika-23 a paralelo amianan
* Maika-24 a paralelo amianan
* Tropiko ti Kaprikornio
* Sirkulo ti Antartiko
* Sirkulo ti Artiko
* Ekuador

## Dagiti nagibasaran